Ting at bruge ventetiden på - Business Class
Ting at bruge ventetiden på
24/04/2017 Chefredaktør - Vagthavende Artikel, Nyhed
Livet i forretningsverden byder ofte på lange ventetider på transport og på møder. Det er som regel aldrig sjovt at skulle vente på et møde eller sidde lang tid i et tog eller fly for at komme fra a til b når man skal lave forretninger. Dog er der ting der kan være med til at gøre ventetiden lidt bedre.
Ventetid er noget de færreste finder sjovt og som kan være en tidsrøver uden lige. Når man laver mange forretninger og går fra møde til møde er der tit uforudsete ventetider hvor det ikke altid lige er nemt at være produktiv. For det meste ved man ikke hvor lang tid man præcist kan vente og det er derfor ikke altid lige muligt at begynde på større arbejde, idet man kan forvente at blive afbrudt midt i det hele. Dog er der nogle ting der vil være gode at bruge tiden på når ventetiden dukker op.
Hvis man ofte flyver vil man også opleve en masse forskellige lufthavne. Alle er forskellige og der er forskellige muligheder for ventetid i dem alle. Derfor er der også mange artikler om netop ventetid i lufthavne, som fx denne fra Berlingske der beskriver hvad man kan bruge ventetiden på i ni udvalgte lufthavne. I de fleste lufthavne er der lounges man kan få relativ billig adgang til via ens Frequent Flyer medlemskab eller i nogle tilfælde ved at have et MasterCard der giver adgang. Her vil man kunne sidde i bedre omgivelser end de ofte kolde og kedelige terminaler. Samtidig er det trådløse internet også bedre og nemmere tilgængelig i de forskellige lounges.
For den hurtige ventetid er der også gode muligheder. En af de gode er fx at tage et par hurtige strækøvelser der er nemme at lave og ikke tager den store tid. Det kan godt være lidt grænseoverskridende de første par gange at skulle begynde at stå og strække ud midt i det hele. Men det er sundt og får gang i blodtilførslen uden at skabe sved på panden. I samme stil med strækøvelserne, så er vejrtrækningsøvelser også godt. De kræver heller ikke noget udstyr, er nemme er lave og kan samtidig være godt imod stress og vil derfor også være en god og fornuftig måde at bruge et par minutter på.
For dem som skal vente i længere eller uvist tid, så er et hurtigt spil via sin computer eller tablet også en god mulighed. Der er mange spil hvor man blot kan tænde hurtigt og gå væk fra igen og som forbliver underholdende. Dette kan være alt lige fra de traditionelle underholdningsspil som fx Angry Birds eller 2048 de fleste har prøvet. Det kan også være casinospil der også er hurtige og sjove. Her kan man også ved mange af dem som fx PokerStars Casino spille både på mobile enheder og computer, så det er nemt at tilgå og benytte ventetiden på alt efter hvilket udstyr man har med sig.
Der er mange muligheder når ventetiden skal benyttes. En god tanke at have med sig er at forsøge at veksle lidt imellem hvad man laver. Hvis man hele tiden benytter ens ventetid på at lave strækøvelser vil det blive lidt trivielt i længden og ventetiden kan derfor komme til at føles længere. Derfor kan det være en god ide at have en rutine hvor man blander der forskellige dele. Dette kan fx være at starte med nogle øvelser eller arbejde og så gå derfra til fornøjelse som fx at tage et hurtigt spil eller læse aviser hvis man har det til rådighed. På den måde vil man være produktiv og samtidig få nok underholdning til at få tiden til at føles hurtigere.
Previous Post:Fakta: De fleste sommerhuse handles i andet kvartal – men prisen er højest i tredje
Next Post:Gode forslag fra Dansk Industri vil styrke vækst og udvikling i Det Lokale Danmark